recursal/SuperWikiNEXT-32B huggingface dataset:
**Նադին Ֆեսթ** (գերմաներեն՝ **Nadine Fest.** ծնվել է 1998 թվականի հունիսի 28-ին) ավստրիացի լեռնադահուկորդուհի։

Կարիերա
-------

Դեռ պատանեկան տարիքից մասնակցելով միջազգային մրցումների՝ Նադին Ֆեսթը 2016 թվականի ձմեռային պատանեկան օլիմպիական խաղերում ոսկե մեդալ է նվաճել գերհսկա ոլորավայրէջք՝ super-G մրցաձևում : Հաջորդ տարի՝ 2017 թվականի լեռնադահուկային սպորտի աշխարհի պատանեկան առաջնությունում հաղթող է ճանաչվել գերհսկա ոլորավայրէջքում և համակցված մրցաձևում ։ 

2020 թվականին բաց մակարդակում նվաճել է FIS լեռնադահուկային սպորտի Եվրոպայի գավաթը:

Արդյունքները աշխարհի գավաթի խաղարկությունում
--------------------------------------------

Լավագույն տասնյակ

| Ամսաթիվ | Տեղ | Կարգապահություն | Աստիճան |
| --- | --- | --- | --- |
| 30-01-2022 | {{{2}}}</img> Գարմիշ-Պարտենկիրխեն | Սուպեր Գ | 5 |

Արդյունքները Եվրոպայի գավաթի խաղարկությունում
---------------------------------------------

2017-2020 թվականներին Ֆեսթը Եվրոպայի գավաթի խաղարկությունում մեկ անգամ հաղթել է ընդհանուր հաշվարկով, ինչպես նաև 5 հաղթանակ է տարել առանձին մրցաձևերում: 

* FIS լեռնադահուկային սպորտի Եվրոպայի գավաթ
	+ Ընդհանուր հաշվարկով՝ 2020 թ.
	+ Ճեպավայրէջք / Downhill ՝ 2020 թ
	+ Գերհսկա սլալոմ / Super-G: 2017, 2020 թթ.
	+ Համակցված / Combined՝ 2017, 2020 թթ.

Ծանոթագրություններ
------------------

1. ↑  «Nadine Fest». *fis-ski.com*. Վերցված է 12 September 2022-ին.
2. ↑  «Results Category Winter Youth Olympic Games». *fis-ski.com*. Վերցված է 12 September 2022-ին.
3. ↑  «Results Category FIS World Junior Skiing Championships». *fis-ski.com*. Վերցված է 12 September 2022-ին.
4. 1 2  «EUROPA CUP STANDINGS». *fis-ski.com*. Վերցված է 12 September 2022-ին.

Արտաքին հղումներ
----------------

Կաղապար:Alpine Ski Europa Cup Champions WomenԿաղապար:Footer Youth Olympic Champions Super-G Girls
*Վիքիպեդիայում կան հոդվածներ Մանասյան ազգանունով այլ մարդկանց մասին։*

**Մարգո Վարազդատի Մանասյան** (նոյեմբերի 21, 1961(1961-11-21), Կիրովական, Հայկական ԽՍՀ, ԽՍՀՄ), հայ նկարչուհի, նկարչության մեջ «Ասեղնագործ գեղանկարներ» ուղղության հիմնադիր։

Կենսագրություն
--------------

Մարգո Մանասյանը ծնվել է 1961 թվականին Վանաձորում։ Սովորել է թիվ 8 և Ստեփան Աղաջանյանի անվան գեղարվեստի դպրոցներում, 1984 թվականին՝ Մոսկվայի ժողովրդական արվեստի համալսարանի «Գեղանկարչության և գրաֆիկայի» բաժնում։ 1988-1992 թվականներին աշխատել է թիվ 17 դպրոցում՝ որպես նկարչության ուսուցչուհի։ 1992 թվականից աշխատում է Վանաձորի թիվ 1 հիմնական դպրոցում՝ որպես տեխնոլոգիայի և կերպարվեստի ուսուցչուհի։ 2010-2014 թվականներին, միաժամանակ աշխատել է Ստեփան Աղաջանյանի անվան գեղարվեստի դպրոցում։

Ստեղծել է նկարչության մեջ նոր ուղղություն՝ «Ասեղնագործ գեղանկարներ»։ Ունի 100 և ավելի ասեղնագործ գեղանկարներ, միաժամանակ յուղաներկ և ջրաներկ բազմաթիվ աշխատանքներ։ Մի շարք աշխատանքներ գտնվում են արտասահմանյան տարբեր երկրներում՝ Մոսկվայում, Հոլանդիայում, Հունաստանում, Ֆրանսիայում և այլն։ Աշխատանքներից գտնվում են Վանաձորի կերպարվեստի թանգարանում, անհատական հավաքածուներում։

Ցուցահանդեսներ
--------------

2004 թվականից մասնակցում է համաքաղաքային, մարզային և հանրապետական ցուցահանդեսների։ 2012 թվականին մասնակցել է Իջևանի «Աշնանային գույները» ցոուցահանդեսին։

Պարգևներ
--------

Մարզային և քաղաքային իշխանությունների կողմից արժանացել է մի շարք պատվոգրերի և շնորհակալագրերի։

Գրականություն
-------------

* «Գույներ և տարիներ» - Վանաձորի կերպարվեստի թանգարանի հիմնադրման 40 -ամյա հոբելյանին նվիրված հանրապետական ցուցահանդեսի ալբոմ, 2014:
* Գագիկ Քարհանյան - «Կիրովական (ԳՈՒԳԱՐԱՑ ԱՇԽԱՐՀ ՉՔՆԱՂ ԼՈՌԻ)», գիրք 4, Երևան «ԱՍՈՂԻԿ» 2017:
* «Չխամրող գույներ» - Վանաձորի կերպարվեստի թանգարանի հիմնադրման 45 -ամյակին նվիրված հանրապետական ցուցահանդեսի պատկերագիրք, 2019:
* «Ծննդավայրը ասեղնագործ գեղանկարներում» - tvալիք շաբաթաթերթ, 22-28 մարտի, 2004:
* «Մուլինե գեղանկարների վանաձորյան տիրուհին» - Աստղիկ՝ կանանց նվիրված էջ, թիվ 58, հուլիսի 28, 2004:
* «Արվեստը էգոիստ է, ուզում է, որ միայն իրենով զբաղվես» - Վանաձորյան խճանկար շաբաթաթերթ 22 հունիսի, 2016:

Ծանոթագրություններ
------------------

1. ↑  Մարգո Վարազդատի Մանասյան(չաշխատող հղում)
2. ↑  «Իջևանի «Աշնանային գույները»». *www.civilnet.am*. Վերցված է 2020 թ․ նոյեմբերի 28-ին.
*Վիքիպեդիայում կան հոդվածներ Մանուկյան ազգանունով այլ մարդկանց մասին։*

**Ռուզաննա Ռուբենի Մանուկյան** (հուլիսի 28, 1948(1948-07-28), Երևան, Հայկական ԽՍՀ, ԽՍՀՄ), հայ գյուղատնտես։ Գյուղատնտեսական գիտությունների դոկտոր (1997), պրոֆեսոր (2006):

Ծանրորդ, մրցավար Ռուբեն Մանուկյանի դուստրն է։

Կենսագրություն
--------------

Ռուզաննա Մանուկյանը ծնվել է 1948 թվականին ՀԽՍՀ սպորտի վաստակավոր վարպետ Ռուբեն Մանուկյանի ընտանիքում։ 1971 թվականին ավարտել է Հայկական գյուղատնտեսական ինստիտուտի այգեպտղաբուծության ֆակուլտետը, 1975 թվականին՝ Մոսկվայի Վ. Վ. Դոկուչաևի անվան հողագիտության ինստիտուտի ասպիրանտուրան։ 1976 թվականին աշխատում է Հողագիտության, ագրոքիմիայի գիտահետազոտական ինստիտուտ-կենտրոնում, 1999-2004 թվականներին՝ Հայկական գյուղատնտեսական ակադեմիայի ընդհանուր երկրագործության ամբիոնի դոցենտ, 1996-1999 թվականներին՝ Հողագիտության և ագրոքիմիայի գիտահետազոտական ինստի­տուտի գիտական քարտուղար, 1999 թվականից, միաժամանակ՝ ՀԱԱՀ-ի Հ. Պետրոսյանի անվան հողագիտության, ագրոքիմիայի և մելիորացիայի գիտական կենտրոնի առաջատար գիտաշխատող, 2004 թվականից՝ ՀԱԱՀ-ի Ընդհանուր երկրագործության ամբիոնի վարիչ։

Գիտական հետազոտությունները վերա­բերում են Արարատյան հարթավայրի մելիորացված աղուտ-ալկալի հողերի բերրիության բարձրացման հարցերին։ Նրա կողմից մշակվել է այդ հողերի հիմնական հատկությունների չափանիշները և կա­տարվել դրանց ագրոարտադրական խմբավորումը, ինչպես նաև մշակվել են ագրոտեխնիկական ու ագրոմելիորատիվ միջո­ցա­ռումների համակարգ հողերի բերրիության և մշակաբույսերի բեր­քատվության բարձրացման ուղղությամբ։ Գիտական հետա­զո­տությունները վերաբերում են նաև հողերի դեգրադացիային` անապատացում, երկրորդային աղակալում-ալկալիացում, գեր­խո­նավացում-ճահճացում և դեգրադացված հողերի բարելավմանը։

Գիտական զեկուցումներով հանդես է եկել Ճապոնիայում, Մեխիկոյում, Մոսկվայում, Դոնի Ռոստովում, Աշխաբադում, Պուշչինո­յում, Նովոսիբիրսկում, Քիշինևում, Վոլգոգրադում, Աստրախանում, Կրասնոյարսկում, Վլադիմիրում, Սիմֆերոպոլում, Տաշքենդում, Թբիլիսիում, Սանկտ-Պետերբուրգում։

Աշխատություններ
---------------

* «Երկրագործության հիմունքներ, 2004 թ. համահեղինակ, ուսումնական ձեռնարկ։
* Գյուղատնտեսական նշանակության հողերի էկոլոգիական արդի վիճակը, հողօգտագործման մակարդակը, կառավարման համակարգի կատարելագործումը և արդյունավետության բարձրացման ուղիները Հայաստանի Հանրապետությունում, Երևան, 2004 թ. համահեղինակ։
* Окультуривание мелиорированных содовых солонцов-солончаков гидроморфных ландшафтов в период их свльскохозяйственного использования, Ереван, 2006.

Ծանոթագրություններ
------------------

1. 1 2 3  Ով ով է. Հայեր. Կենսագրական հանրագիտարան, հատոր երկրորդ, Երևան, 2007
2. ↑  «Մանուկյան Ռուզաննա Ռուբենի ։». *persons.anau.am* (ամերիկյան անգլերեն). Վերցված է 2018 թ․ հունվարի 21-ին.
Անաստասիայի մատ

շախի ալգորիթմԽմբագրել Wikidata| Ենթակատեգորիա | մատԽմբագրել Wikidata |
| Մարզաձև | շախմատԽմբագրել Wikidata |
| Կազմված է | ձի, ՆավակԽմբագրել Wikidata |

 Անաստասիայի մատ
Մատ 3 քայլից
**Անաստասիայի մատ** (գերմ.՝ Anastasia-Matt), շախմատային կոմբինացիա գերմանացի գրող Յոհան Յակոբ Վիլհելմ Հայնզեի (1746-1803) «Անաստասիան և շախմատային խաղը» (1803) նորավեպից։

Պատմություն
-----------

Հայնզեն 1803 թվականին հրապարակեց «Անաստասիան և շախմատային խաղը։ Արդինգելլոյի նամակները Իտալիայից» նորավեպը։ Սա գրականության պատմության մեջ գեղարվեստական առաջին ստեղծագործությունն է, որում դիպաշարի ընթացքում բերվում է շախմատային խաղի դիրք։ Եվ այդ դիրքը կապված է կին հերոսի՝ Անաստասիայի հետ, որը հայտարարում է մատ 3 քայլից.

**1.Ձe7+ Աh8 2.Ն։h7+! Ա։h7 3.Նh5#**

Ինչպես և «Դիլարամի մատը», «Անաստասիայի մատը» մտել է շախմատի պատմության մեջ, և այդ անվանումով մատային տվյալ կոմբինացիան բերվում է գերմանական և ֆրանսիական շախմատային տեղեկագրքերում։

Օրինակներ գործնական պարտիայից
-----------------------------

 Կ. Բայեր - Է, Ֆալկբեեր   

Վիեննա, 1852

21...Ձe2+ 22.Աh1 Թ։h2+ 23.Ա։h2 Նh4#
«Անաստասիայի մատի» գաղափարը երբեմն հանդիպում է գործնական շախմատում. Ամենաառաջին օրինակներից էր Կոնրադ Բայեր - Էռնստ Կառլ Ֆալկբեեր պարտիան (Վիեննա, 1852).

Ծանոթագրություններ
------------------

1. ↑  «Անաստասիայի մատի» գաղափարով գործնական պարտիաների օրինակներ chessgames.com կայքում
2. ↑  Կոնրադ բայեր - Էռնստ Կառլ Ֆալկբեեր պարտիան chessgames.com կայքում

Տես նաև
-------

* Մատ (շախմատ)
* Դիլարամի մատ

Արտաքին աղբյուրներ
------------------

* *Schendel G.* Wilhelm Heinse und das Anastasia-Matt // chessbase.de 23.06.2003 (գերմ.)
Sugiyo *«Kaori-hako»*
**Ծովախեցգետնի ձողիկներ** (նաև կոչվում են «ծովախեցգետնի մսի նմանակում»), ապրանքների տեսակ, որոնք ստեղծվում են արհեստականորեն սուրիմի ձկնային սպիտակուցներից կամ սպիտակ ձկան փխրեցված մսից։ Ըստ ձևի և գույնի՝ հիշեցնում է ծովախեցգետնի ոտքի կամ չանչի միս։

Պատմություն
-----------

Ճապոնական «Sugiyo Co. Ltd.» (スギヨ, Sugiyo) ընկերությունը 1973 թվականին ստեղծել է «Kanikama» ծովախեցգետնի ձողիկները։ Ճապոնիայում ծովախեցգետնի ձողիկները հայտնի են եղել հենց «Kanikama» անունով։ Միջազգային շուկայում արտադրանքը 1976 թվականին առաջին անգամ ներկայացրել է «Berelson Company»-ն։ ԽՍՀՄ-ում առաջին անգամ ծովախեցգետնի ձողիկների արտադրությունը սկսվել է Մուրմանսկ քաղաքում 1984 թվականին «Պրոտեին» անունը կրող գործարանում։

Արտադրության տեխնոլոգիա և կազմ
------------------------------

Չնայած անվանը՝ ծովախեցգետնի ձողիկները ընդհանրապես ծովախեցգետնի միս չեն պարունակում։ Հիմնական բաղադրիչը սուրիմին է՝ Խաղաղ օվկիանոսի հյուսիսային շրջանների սպիտակ օվկիանոսային ձկների (մինտայ, հեք, պուտասու) փխրեցված միսը։

Առանձին ձողիկները, որպես կանոն, կարմիր կամ դեղնա-կարմիր են, ուղղանկյունաձև, երկարավուն տեսքի. ծովախեցգետնի ձողիկների շերտերը կարելի է կոկիկ կերպով բաժանել և առանձնացնել մոտավորապես այնպես, ինչպես թելավոր պանիրը։ Խորհուրդ չի տրվում ծովախեցգետնի ձողիկները սառեցնել։ Ծովախեցգետնի ձողիկներն ունեն ծովամթերքներին հատուկ հոտը համը թեթև աղի է։ Բույրի և համի ուժեղացման համար, որպես կանոն, օգտագործում են նատրիումի գլուտամատ։

Օգտագործում
-----------

Հիմնականում ծովախեցգետնի ձողիկներն օգտագործվում են աղցաններում որպես իսկական ծովախեցգետնի մսի փոխարինող կամ որպես ձկան սպիտակուցի ոչ թանկ աղբյուր։ Նաև երբեմն օգտագործվում են «Կալիֆորնիա» ռոլների պատրաստման մեջ։

Ծանոթագրություններ
------------------

1. ↑  «"Պրոտեինը" չդիմադրեց մրցակցության ճգնաժամի պայմաններում». Արխիվացված է օրիգինալից 2016 թ․ ապրիլի 19-ին. Վերցված է 2016 թ․ օգոստոսի 20-ին.
2. 1 2  Թեստ.ծովախեցգետնի ձողիկներ։ Կարմիր-սպիտակ ծովամթերք — Սպառողի տեղեկատու

Տես նաև
-------

* Սուրիմի
* Չկնային գնդիկներ
* Պեմիկան

Արտաքին հղումներ
----------------

* Սուրիմիի արտադրություն
**Այս հոդվածը առաջարկվել է անվանափոխել**  

Վիքիպեդիայի մեկ կամ մի քանի մասնակիցներ առաջարկել են այս հոդվածը անվանափոխել։ (Որպես պատճառ նշվում է հետևյալը. «ըստ սովորույթի»)  
 Ավելի մանրամասն ծանոթանալու համար առաջադրվող պատճառներին, ինչպես նաև ձեր տեսակետը հայտնելու համար, այցելեք **Անվանափոխման առաջադրված հոդվածներ**։ 
  

**Ուշադրություն** նախքան վերոհիշյալ քննարկման էջում համաձայնության գալը, պետք չէ հեռացնել այս կաղապարը։

---

**Հիշեցում**. եթե դուք եք տեղադրել այս կաղապարը, ապա մի մոռացեք անվանափոխման առաջադրված հոդվածանվանումն ավելացնել Անվանափոխման առաջադրված հոդվածներ քննարկման էջում, մեկ կամ երկու տողով նշելով անվանափոխման առաջադրելու ձեր պատճառաբանությունը։

**Իրական թվերի** բազմության նշանը
**Իրական թվերի** ուղիղը
Մաթեմատիկայում, **իրական թիվը** անընդհատ ուղղի վրա ներկայացվող արժեք է։   

Ռացիոնալ և իռացիոնալ թվերը միասին կազմում են իրական թվերի բազմությունը:Իրական թվերի բազմությունը նշանակում են R տառով։
Իրական թվերի մեջ են մտնում բոլոր ռացիոնալ թվերը, ինչպես՝ 

* −5-ը՝ ամբողջ թիվ,
* 4/3-ը՝ հասարակ կոտորակ,
* 8.6-ը՝ վերջավոր տասնորդական կոտորակ,

այնպես էլ իռացիոնալ թվերը, օրինակ՝

* √2=1.4142135...՝ (երկուսի քառակուսի արմատը)` իռացիոնալ հանրահաշվական թիվ,
* π=3.1415926535.․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․․` տրանսցենդենտ թիվ։

Իրական թվերը կարելի է պատկերել որպես անվերջ երկար ուղիղ՝ թվային ուղիղ կամ իրական ուղիղի կետեր, որտեղ ամբողջ թվերին համապատասխան թվերը ինտերվալներ են։   

Թվային առանցքի յուրաքանչյուր կետին համապատասխանում է որոշակի իրական թիվ և յուրաքանչյուր իրական թվին թվային առանցքի վրա համապատասխանում է որոշակի կետ։
Յուրաքանչյուր իրական թիվ կարող է որոշվել հնարավոր անվերջ տասնորդական ներկայացմամբ (π-ի նման ), որտեղ յուրաքանչյուր հաջորդ թվանշանը չափվում է նախորդից մեկ տասնորդականով տարբերվող միավորներով։  

Իրական ուղիղը կարելի է պատկերացնել որպես կոմպլեքս կոմպլեքս հարթության մաս, և համապատասխանաբար, իրական թվերը մտնում են կոմպլեքս թվերի մեջ որպես մասնավոր դեպք։  
իրական թվեր դրանք կազմում են այն թվային բազմությունը, որն իր մեջ ներառում է բնական թվերը, ամբողջ թվերը, բանականն ու իռացիոնալը։ Դրանք նշվում են խորհրդանիշով ℝ կամ պարզապես Ռ իսկ գիտության, ճարտարագիտության և տնտեսագիտության մեջ նրանց տիրույթն այնպիսին է, որ «թվի» մասին խոսելիս համարվել է համարյա հաստատ, որ դա իրական թիվ է։

Իրական թվերն օգտագործվել են հին ժամանակներից, չնայած նրանց այդ անունը չի տրվել։ Այն ժամանակվանից, երբ Պյութագորասը մշակեց իր հայտնի թեորեմը, ի հայտ եկան թվեր, որոնք հնարավոր չէր ստանալ որպես բնական թվերի կամ ամբողջ թվերի տրիչ։

Աղբյուրներ
----------

* Ֆիխտենգոլց, Գ․ Մ․. «Ֆիխտենգոլց․ Մաթեմատիկական անալիզի հիմունքները». *sovorel.ru*. Արխիվացված է օրիգինալից 2019 թ․ հունվարի 2-ին. Վերցված է 2021 թ․ օգոստոսի 12-ին.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 442)։*  |
*Վիքիպեդիայում կան հոդվածներ Մարմարյան ազգանունով այլ մարդկանց մասին։*

**Սեդրակ Մարմարյան** (1880, Տրապիզոն, Օսմանյան կայսրություն - 1951, Ալեքսանդրիա, Եգիպտոս), հայ բժիշկ, ազգային և հասարակական գործիչ։

Կենսագրություն
--------------

Ծնվել է մոտ 1880 թվականին, Տրապիզոնի նահանգի կենտրոն Տրապիզոն քաղաքում՝ տեղի համբավավոր կաթոլիկ Մարմարյանների գերդաստանում, որը շատ մտավորականներ ու կղերական գործիչներ է տվել։ Նախնական կրթություն ստացել է Տրապիզոնում, միջնակարգը՝ Իտալիայում։ 1907 թվականին ավարտել է Իտալիայի Պադովա քաղաքի համալսարանի բժշկական ֆակուլտետը։

1907 թվականին վերադարձել է Տրապիզոն և զբաղվել բժշկությամբ։ Եղել է նաև ճանաչված ազգային և հասարակական գործիչ։ Մեկնել է Եգիպտոսի Ալեքսանդրիա քաղաքը, որտեղ բնակվում էին հարազատները, և բժշկությամբ զբաղվելու արտոնագիր հանել։ Սակայն Առաջին համաշխարհային պատերազմն սկսվելու պատճառով վերադարձել է Տրապիզոն, զորակոչվել օսմանյան բանակ և զինվորական հիվանդանոցում զինվորական բժիշկ ծառայել։ 1915 թվականին՝ զինվորական ծառայության ընթացքում, տարագրվել է Մելիտինե, ուր հրաշքով ազատվել է սպանդից և տեղի հիվանդանոցում բժշկի պաշտոն ստացել։ 1918 թվականին՝ պատերազմի ավարտից հետո վերադարձել է Տրապիզոն։

1918 թվականի վերջին Տրապիզոնում հիմնել է Բուլղարահայ Կարմիր խաչի հիվանդանոց։ 1926 թվականին տեղափոխվել է Եգիպտոս, հաստատվել Ալեքսանդրիայում, ուր բացել է սեփական դարմանատուն և զբաղվել բժշկությամբ։ Եղել է ներքին և մանկական հիվանդությունների ճանաչված մասնագետ և սիրված ու հարգված քաղաքացի։ Կյանքի վերջին տարիներին Ալեքսանդրիայի հայ դարմանատանն է աշխատել։ Ունեցել է 7 երեխա, որոնցից երկուսը մահացել են՝ մեծ վիշտ պատճառելով բժշկին։ Մահացել է 1951 թվականին Ալեքսանդրիայում՝ մոտ 71 տարեկանում։

Գրականություն
-------------

* Յովակիմեան (Արշակունի) Յովակիմ, Պատմութիւն Հայկական Պոնտոսի, Պէյրութ, 1967։

Աղբյուր
-------

* Հարություն Մինասյան, Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
**Հարավեգեյան հրաբխային կամար**, լեռնակազմական հրաբխային աղեղ է (հրաբուխների շղթա) Եգեյան ծովի հարավում, որը ձևավորվել է սալերի տեկտոնիկայի արդյունքում։ Նախնական պատճառը Աֆրիկյան պլատոյի ընկղմումն էր Եվրասիական պլատոյի տակ՝ բարձրացնելով Հունական աղեղը ներկայիս Հյուսիսային Եգեյան ծովի վրայով: Հոլոցենում սկսվեց հետին աղեղի երկարացման գործընթացը, որը հավանաբար խթանվել էր Արաբական պլատոյի ճնշումից, ինչը սեղմում էր աղեղի հետևում գտնվող շրջանը: Ընդլայնումը դեֆորմացրել է տարածաշրջանն իր ներկայիս տեսքով: Նախ, կամարը շարժվեց դեպի հարավ և ստանձնեց իր կամարաձև կոնֆիգուրացիան: Երկրորդ՝ Եգեյան ծովը բացվեց աղեղի հետևում, քանի որ ընդերքը նոսրացել և թուլացել էր այնտեղ։ Երրորդ, մագման ճեղքեց նոսրացած ընդերքը՝ ձևավորելով հրաբխային շղթայից կազմված երկրորդ աղեղը: Եվ վերջապես, Եգեյան ծովի պլատոն պոկվեց Եվրասիայից՝ հյուսիսում գտնվող նոր խզվածքի գոտում:

Երկարաձգումը դեռ շարունակվում է։ Ներկայիս հարավային Եգեյան ծովը Ալպ-Հիմալայան լեռնային գոտու ամենաարագ դեֆորմացվող շրջաններից մեկն է։ Այն ունի մոտավորապես 450 կմ երկարություն և 20 կմ-ից 40 կմ լայնություն և ձգվում է Հունաստանի ցամաքում գտնվող Կորնթոսի պարանոցից մինչև փոքրասիական Բոդրում թերակղզի:
*Վիքիպեդիայում կան հոդվածներ Մարջանյան ազգանունով այլ մարդկանց մասին։*

**Հայկազ Հովհաննեսի Մարջանյան** (նոյեմբերի 23, 1900(1900-11-23), Կողբ, Սուրմալուի գավառ, Երևանի նահանգ, Ռուսական կայսրություն - հունվարի 8, 1967(1967-01-08)), հայ խորհրդային քաղաքական գործիչ, գյուղատնտեսական գիտությունների թեկնածու (1955), ԽՄԿԿ անդամ (1932)։

Ավարտել է Երևանի համալսարանի գյուղատնտեսական ֆակուլտետը (1928)։ 1933-1935 թվականներին եղել է Երևանի կոմունիստական համալսարանի պրոռեկտոր, 1938-1945 թվականներին՝ ՀԽՍՀ հողժողկոմ, 1945-1946 թվականներին՝ ՀԽՍՀ ժողկոմխորհի նախագահի տեղակալ, 1946-1947 թվականներին՝ ՀԿԿ Կենտկոմի գյուղատնտեսական բաժնի վարիչ, 1947-1950 թվականներին՝ ՀԽՍՀ սննդհամի (1949 թվականից՝ սննդի) արդյունաբերության մինիստր, 1953-1956 թվականներին՝ ՀԽՍՀ Մինիստրների խորհրդի գյուղատնտեսական բաժնի վարիչ, 1956 թվականին՝ Հայկական գյուղատնտեսական ինսա-ի ռեկտոր։ ՀԽՍՀ II և V գումարումների Գերագույն սովետի դեպուտատ։

Պարգևատրվել է Լենինի (2), Աշխատանքային կարմիր դրոշի, «Պատվո նշան» շքանշաններով։

Ծանոթագրություններ
------------------

1. 1 2 3 4 5 6 7 8  Հայկական սովետական հանրագիտարան (հայ.) — Երևան: 1981. — հատոր 7. — էջ 338.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | hush.am |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 338)։*  |
**Ճգնավորի մատուռ**, վիմափոր կրոնական կառույց Վայոց ձորի մարզի Ռինդ գյուղի տարածքում, երկրաբանական ժայռ-մնացուկ Սպիտակ քարից 200 մետր հարավ-արևելք։

Նկարագրություն
--------------

Ժայռափոր մատուռը գտնվում է գյուղից մոտ 2,5 կմ հյուսիս-արևելք, հսկա, մեկուսի ժայռային ելուստի արևմտյան ստորոտում։ Դուռն արևմուտքից է, ունի 1,5 բարձրություն։ Ներքուստ արևելյան մասում կիսակլոր խորանն է, փոքրիկ բեմով։ Հյուսիսային մասում կա մկրտության ավազան: Մատուռի մուտքից հարավ, ժայռի վրա, պատկերված են երկու խաչաքանդակներ: Այն հանդիսացել է շրջակա գյուղի եկեղեցին, իսկ այժմ լքված է։

1949 թվականին Հ. Եղիազարյանը ուսումնասիրելով եկեղեցին, գրել է. «Բարձր ու մեծ ժայռի մեջ փորված փոքր, սովորական ձևի մատուռ է, արևելյան կողմում կիսակլոր աբսիդայով ու վեմ քարով, իսկ վեմ քարից վերև, պատի վրա քանդակված է խաչ՝ բնորոշ 13-14-րդ դարերին: Մատուռի դուռն արևմտյան կողմից է, որի առջևում նկատվում է քառակուսի հատակագիծ ունեցող փոքրիկ շենքի հետքերը: Նկատելի է, որ դա մատուռի սրահն է եղել և քանդվել է՝ ժայռի այդ մասը պոկվելու և ցած գլորվելու հետևանքով»:

Պատկերասրահ
-----------

* Մատուռ «Ճգնավոր»Մատուռ «Ճգնավոր»
* Փորված քար մատուռի հարևանությամբՓորված քար մատուռի հարևանությամբ
* Մատուռը դուռըՄատուռը դուռը
* Մատուռի ներսըՄատուռի ներսը
* Մատուռի ներսի խաչերիցՄատուռի ներսի խաչերից

Տես նաև
-------

* Ռինդի վիմափոր եկեղեցի
* Ռինդի պատմության և մշակույթի անշարժ հուշարձանների ցանկ (Վայոց ձորի մարզ)

Ծանոթագրություններ
------------------

1. ↑  «Վայոց ձորի պատմության նոր էջեր, Տիգրան Մկրտչյան, էջ 52» (PDF).
Շենոնի թիվԲնական թիվԽմբագրել Wikidata

բնական թվեր, minimum, large number, Մաթեմատիկական հաստատունԽմբագրել Wikidata| Թեմայով վերաբերում է | շախմատԽմբագրել Wikidata |
| Կոչվել է ի պատիվ | Կլոդ Էլվուդ ՇենոնԽմբագրել Wikidata |
| Հիմնական թեմա | շախմատային պարտիաԽմբագրել Wikidata |
| Հետազոտվում է | խաղերի տեսությունԽմբագրել Wikidata |
| Հայտնաբերող կամ հնարող | Կլոդ Էլվուդ ՇենոնԽմբագրել Wikidata |
| Հայտնաբերման ամսաթիվ | 1950Խմբագրել Wikidata |
| Numeric value | unknown valueԽմբագրել Wikidata |
| Number of decimal digits | 121Խմբագրել Wikidata |
| Նկարագրող բանաձև | {\displaystyle \approx 10^{120}}Խմբագրել Wikidata |

Կլոդ Շենոն
**Շենոնի թիվ**, չկրկնվող շախմատային պարտիաների գնահատված նվազագույն քանակ, որը 1950 թվականին հաշվարկել է ամերիկացի մաթեմատիկոս Կլոդ Շենոնը։ Այն մոտավորապես {\displaystyle 10^{120}} է։ Այս թվի աճի դինամիկային կարելի է հետևել սովորական շախմատային պարտիայի օրինակով. առաջին քայլի համար երկու կողմերն ունեն 400 տարբերակ, երկրորդի համար՝ ևս 676, երրորդի համար՝ ևս 576։ Այսպիսով, պարտիայի ընդամենը 3-րդ քայլին գոյություն ունի պարտիաների 400\*676\*576≈155 մլն տարբերակ։ Եթե բացառենք ակնհայտ հիմար քայլերը, ապա այդ թիվը կարող է կրճատվել 10-20 տոկոսով։

Շենոնի թվի հաշվարկը նկարագրված է «Համակարգչի ծրագրավորում շախմատ խաղալու համար» աշխատության մեջ (անգլ.՝ «Programming a Computer for Playing Chess»), որը տպագրվել է 1950 թվականի մարտին «Philosophical Magazine» ամսագրում և դարձել համակարգչային շախմատի՝ որպես դիսցիպլինի զարգացման հիմնարար աշխատություններից մեկը։ Հաշվարկը հիմնված էր այն ենթադրության վրա, որ յուրաքանչյուր խաղ տևում է միջինը 40 քայլ, և յուրաքանչյուր քայլին խաղացողն ընտրություն է կատարում միջինը 30 տարբերակից։ Համեմատության համար նշենք, որ դիտարկելի տիեզերքում ատոմների թիվը, ըստ տարբեր գնահատականների, {\displaystyle 10^{79}}-ից {\displaystyle 10^{81}} է, այսինքն՝ {\displaystyle 10^{40}} անգամ փոքր է Շենոնի թվից։

Բացի այդ, Շենոնը հաշվարկել է նաև հնարավոր դիրքերի քանակը, որը մոտավորապես հավասար է.

{\displaystyle {\frac {64!}{32!\cdot {8!}^{2}\cdot {2!}^{6}}}\approx 10^{43}}
Այս թիվը, սակայն, ներառում է նաև խաղի կանոններով բացառված և, հետևաբար, հնարավոր քայլերի ծառի մեջ անհասանելի իրավիճակներ։ Ներկայում հայտնվել են մի շարք աշխատություններ, որոնք պարզաբանում են կամ նույնիսկ հերքում այս թիվը։

Ծանոթագրություններ
------------------

1. ↑  У больших чисел громкие имена, vokrugsveta.ru.
2. ↑  *Victor Allis* Searching for Solutions in Games and Artificial Intelligence. — Ph.D. Thesis, University of Limburg, Maastricht, The Netherlands, 1994. — ISBN 9090074880
3. ↑  John Tromp (2010). «John's Chess Playground». Արխիվացված է օրիգինալից 2012 թ․ մայիսի 9-ին. Վերցված է 2010 թ․ սեպտեմբերի 4-ին.

Գրականություն
-------------

* *Claude Shannon* Programming a Computer for Playing Chess // *Philosophical Magazine*. — 1950. — Т. 7/41. — № 314. — С. 256—275. Архивировано из первоисточника 6 Հուլիսի 2010.
*Վիքիպեդիայում կան հոդվածներ Բոստանջյան ազգանունով այլ մարդկանց մասին։*

**Վարդան Բաբկենի Բոստանջյան** (սեպտեմբերի 9, 1949(1949-09-09), Երևան, Հայկական ԽՍՀ, ԽՍՀՄ), հայ տնտեսագետ, քաղաքական գործիչ, ՀՀ Ազգային ժողովի 4-րդ, 5-րդ և 6-րդ գումարման պատգամավոր, տնտեսագիտական գիտությունների դոկտոր, պրոֆեսոր։ 2017-2018 թվականներին՝ ՀՀ ԱԺ Գիտության, կրթության, մշակույթի, երիտասարդության և սպորտի հարցերի մշտական հանձնաժողովի նախագահ։

Կրթություն
----------

Վարդան Բոստանջյանը 1956-1966 թվականներին սովորել է Մ. Աբեղյանի անվան մաթեմատիկական թեքումով դպրոցում։ 1971 թվականին ավարտել է Հայաստանի ազգային պոլիտեխնիկական համալսարանի տեխնիկական կիբեռնետիկայի ֆակուլտետը։ 1977 թվականին՝ ԽՍՀՄ Գիտությունների Ակադեմիայի սիբիրյան բաժանմունքի տնտեսագիտության ինստիտուտի ասպիրանտուրան՝ ստանալով ինժեներ-էլեկտրիկի որակավորում։

Աշխատանք և գիտամանկավարժական գործունեություն
--------------------------------------------

1971-1974 թվականներին որպես ինժեներ աշխատել է Երևանի մաթեմատիկական մեքենաների գիտահետազոտական ինստիտուտում։ 1977-1993 թվականներին որպես ավագ գիտաշխատող, սեկտորի վարիչ, բաժնի վարիչ, գիտական աշխատանքների գծով փոխտնօրեն աշխատել է Հայաստանի պետպլանի տնտեսագիտական և պլանավորման գիտահետազոտական ինստիտուտում։

1993-1999 թվականներին եղել է ՀՀ Գերագույն խորհրդի աշխատակազմի սոցիալ-տնտեսագիտական բաժնի վարիչ։ 2003-2007 թվականներին զբաղեցրել է ԵՊՀ տնտեսագիտության ֆակուլտետի ֆինանսահաշվային ամբիոնի վարիչի պաշտոնը։ 2004-2016 թվականներին եղել է Հայ-ռուսական (սլավոնական) համալսարանի Պետական քննական հանձնաժողովի նախագահ։ ՌԴ բնական գիտությունների ակադեմիայի անդամ, ՀՀ ինժեներական ակադեմիայի թղթակից-անդամ է։ Հեղինակ է ավելի քան 130 հրապարակումների։

Քաղաքական գործունեություն
-------------------------

Խորհրդային տարիներին երկու անգամ ընտրվել է Երևանի Խորհրդային շրջանի շրջխորհրդի պատգամավոր։ 1999-2003 թվականներին համամասնական ընտրակարգով «Միասնություն» դաշինքից եղել է Ազգային ժողովի պատգամավոր։
ԲՀԿ անդամ է։

2007 թվականի մայիսի 12-ին համամասնական ընտրակարգով Ազգային ժողովի պատգամավոր է ընտրվել «Բարգավաճ Հայաստան» կուսակցությունից։

Պարգևներ
--------

* Երախտագիտության մեդալ, 2017 թ.

Ընտանիք
-------

Ամուսնացած է, ունի երեք որդի։

Ծանոթագրություններ
------------------

1. ↑  Վարդան Բաբկենի Բոստանջյանը ՀՀ Ազգային Ժողովի պաշտոնական կայքում
2. ↑  Վարդան Բաբկենի Բոստանջյանը ԵՊՀ պաշտոնական կայքում
3. ↑  «ՀՀ Նախագահի հրամանագրերը - Փաստաթղթեր - Հայաստանի Նախագահ». *նախագահ.հայ*. Վերցված է 2017 թ․ դեկտեմբերի 31-ին.

Արտաքին հղումներ
----------------

* Վարդան Բոստանջյանի գրքերը և հոդվածները ԵՊՀ կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վարդան Բոստանջյան» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի Ազգային ժողով · Հայաստանի Ազգային ժողով |

 |
Սև ծովի տեսարանը Բուսաբական այգուց
**Բաթումի բուսաբանական այգին** (վրաց.՝ ბათუმი ბოტანიკური ბაღი), Վրաստանի Բաթում քաղաքի բուսաբանական այգին, ամբողջական տարածքը կազմում է 113 հեկտար։ Բուսաբանական այգին գտնվում է Բաթումից 9 կմ հեռու` Կանաչ հրվանդան երկաթուղային կայարանի մոտ (գյուղ Մցվանե-Կոնցխի)։ Այն հանդիսանում էր ԽՍՀՄ խոշորագույն բուսաբանական այգիներից մեկը։ Վրաստանում Խորհրդային կարգերի հաստատումից հետո Բաթումի բուսաբանական այգին շարունակում էր զարգանալ և Խորհրդային ազգային կոմիտեի 1925 թվականի հուլիսի 30-ի բանաձևով այն հաստատվել է որպես ԽՍՀՄ գիտական հաստատություն։

Պատմություն
-----------

**Դրախտավարդ** (լատին․՝ Hydrangea), հորտենզիա
19-րդ դարի սկզբին այն բաղկացած էր ինը ֆլորիստիկական բաժիններից՝ Անդրկովկասի խոնավ մերձարևադարձային, նորզելանդական, ավստրալիական, հիմալայան, արևելաասիական, հյուսիսամերիկյան, հարավամերիկյան, մեքսիկական և միջերկրական։ Բնական բույսերի հավաքածուն կազմում է ավելի քան հինգ հազար բուսատեսակ, այդ թվում մոտ երկու հազար տեսակ ծառեր և թփեր։ Բուսաբանական այգում գործում են հինգ գիտական բաժիններ՝ բուսական ներածություն, ծաղկաբուծություն և դեկորատիվ այգեգործություն, տրոպիկական բույսերի սելեկցիա, բույսերի բնախոսություն և բիոքիմիա։ Բաթումի բուսաբանական այգին ղեկավարում էր Վրաստանի Գիտությունների ակադեմիան, սակայն, սկսած 2006 թվականից այն դարձել է անկախ հիմնարկություն։

Բուսաբանական այգին ստեղծվել է աստիճանաբար և տարբեր նպատակներով։ 1881 թվականին ֆրանսիացի Դը Ալֆոն գեղեցիկ պարտեզ ունենալու համար ստեղծեց փոքրիկ էկզոտիկ այգի՝ Ներքին Պարտեզ, որտեղից սկսվում է Բուսաբանական այգին։ Ապա 1892 թվականին աշխարհագրագետ Պավել Տատարինովը Ներքին Պարտեզի հարևանությամբ ստեղծեց ևս մեկ պարտեզ, որը բուսաբանների շրջանում կոչվեց «Բուսաբանական» - դա ժամանակակից Վերին Պարտեզն է։ Այգու հիմնական մասը ստեղծել է հայտնի ռուս աշխարհագրագետ Պավել Կրասնովը` սպիտակգվարդիական գեներալի եղբայրը։ 1912-1914 թվականներին նրան հաջողվել է ձեռք բերել հողեր և գումար` բույսերի աճեցման ծավալուն աշխատանքներ սկսելու համար։ Բուսաբանական այգու հիմնական գաղափարը եղել է տարատեսակ բույսերի կլիմայավարժեցումը Աջարիայի կլիմային և հետագայում Աջարիայում այդ բույսերի բազմացման համար։ Հենց նա առաջինը սկսեց թեյի աճեցումը և ավստրալիական էվկալիպտների աճեցումը` կոլխիդական ճահիճների չորացման համար։

Այսօր Բաթումին համարվում է Վրաստանի տնտեսական և տուրիստական ամենամեծ ու կարևոր կենտրոնը։ Այն հայտնի է պատմական քաղաքի կենտրոնով և ժամանակակից տուրիստական համայնքի երկնաքերներով։

Ծանոթագրություններ
------------------

1. ↑  Батумский ботанический сад. Большая советская энциклопедия, 3-е издание (1969—1978).
2. ↑
«**Մեծ**» ֆիլմը 28 րոպեանոց անիմացիոն կինոնկար է, որը թողարկվել է 1975 թվականին ՝ պատմելով Իսամբարդ Թագավորության Բրունելի կյանքի հումորային վարկածը։ Կինոնկարի ռեժիսորն էր Բոբ Գոդֆրինը, ֆիլմը արտադրվել է *Grantstern Films*-ի կողմից և տարածվել է *British Lion*-ի կողմից։

1976 թվականի մարտին Ակադեմիայի 48-րդ մրցանակաբաշխության ժամանակ <<Մեծը>> առաջին անիմացիոն կարճամետրաժ կինոնկարը նվաճեց Ակադեմիայի մրցանակ։

Նախապատմություն
---------------

Ֆիլմը պատմում է 19-րդ դարի բրիտանական քաղաքացիական ինժեների և ճարտարապետ Իզամբարդ Թագավորության Բրունելի կյանքի ու ստեղծագործությունների մասին, այնպես, որ շատ սիրալիր է, մինչդեռ հաճախ լեզվակռիվ է։ Պատմողը, որը հնչեցրել է Հարի Ֆաուլերը, բացատրում է Բրունելի կարիերայի հաղթանակներն ու խափանումները ՝ համեմատելով նրան Արքիմեդի, Իսահակ Նյուտոնի և Ալբերտ Էյնշտեյնի հետ։ Ռիչարդ Բիրերսը ապահովում է Բրունելի ձայնը։ Ֆիլմում կան բազմաթիվ երգեր, այդ թվում ՝ «Ստացեք առաջատարի մեծ գլխարկը»։ Հիանալի է հիմնականում անիմացիոն ֆիլմը, չնայած որ այն խառնված մեդիա է, մի քանի կենդանի գործողությունների հաջորդականությունը համատեղելով անիմացիայի հետ։

2001 թվականի ապրիլին խնամակալին տված հարցազրույցում Բոբ Գոդֆրին բացատրեց, թե ինչպես է ստեղծվել ֆիլմը.

> Ես Բրունելի մասին գիրք էի կարդում, ուստի ես հարցրեցի *British Lion-ին*, որը սատարում էր Կամասուտրային [Կրկին ուղևորվում է], եթե կարողանայի փող ունենալ՝ վիկտորիանական ինժեների մասին կես ժամ մուլտֆիլմ պատրաստելու համար։ Այո, ասացին նրանք, ահա 20,000 ֆունտ։ Նրանք կարծում էին, որ այդ ժամանակ արևը փայլում էր իմ էշից։ Եթե ես նրանց հարցնեի, նրանք ինձ փող էին տվել զուգարան անիմաստացնելու համար։
> 
> 

<<Մեծ>>-ը ֆիլմը չի թողարկվել տնային տեսանյութերի այնպիսի ձևաչափերով, ինչպիսիք են VHS-ն կամ DVD-ն Բոբ Գոֆրինի պաշտոնական կայքի հետ, նշելով, որ դա պայմանավորված է ֆիլմի հեղինակային իրավունքի կարգավիճակի պատճառով։ Ֆիլմը հասանելի դարձավ որպես թվային ներբեռնում 2017 թվականի հունվարին։

Ծանոթագրություններ
------------------

1. ↑  Goldsmith, Belinda (2013 թ․ փետրվարի 22). «Britain's first Oscar-winning animator Bob Godfrey dies at 91». *Reuters*. Արխիվացված է օրիգինալից 2013 թ․ փետրվարի 24-ին. Վերցված է 2013 թ․ փետրվարի 28-ին.
2. ↑  «BAFTA Awards 1976». *IMDb*. Վերցված է 2013 թ․ մարտի 2-ին.
3. ↑  Vine, Richard (2013 թ․ փետրվարի 23). «Bob Godfrey – a career in clips». *The Guardian*. London. Վերցված է 2013 թ․ մարտի 2-ին.
4. ↑  Smurthwaite, Nick (2001 թ․ ապրիլի 20). «One man and his wobbly dog». *The Guardian*. London. Վերցված է 2013 թ․ մարտի 2-ին.
5. ↑  «FAQ - The Bob Godfrey Collection». *Bobgodfreyfilms.com*. Արխիվացված է օրիգինալից 2013 թ․ մայիսի 22-ին. Վերցված է 2014 թ․ փետրվարի 5-ին.
6. ↑  Bob Godfrey's Great - trailer by The Bob Godfrey Collection on YouTube

Արտաքին հղումներ
----------------

* Great(անգլ.) ֆիլմը Internet Movie Database կայքում
* Excerpt of *Great* posted by the Bob Godfrey Collection on YouTube
* *Great* on MUBI

  



|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ČSFD · FilmAffinity · Internet Movie Database |

 |
Արար

Literary termԽմբագրել Wikidata| Ենթակատեգորիա | • էություն • մասԽմբագրել Wikidata |
| Մասն է | պիեսԽմբագրել Wikidata |

**Արար (արարված, գործողություն)**, թատերագրական երկի կամ ներկայացման ամբողջական մասը, դեպքերի զարգացման շղթայի համեմատաբար ավարտուն մի օղակը։

Էությունը
---------

Թատրոնում արարները սովորաբար բաժանվում են ընդմիջումներով։ Ժամանակակից թատրոնում 4 կամ 5 արարից բաղկացած դասական պիեսները հաճախ ներկայացվում են միայն մեկ ընդմիջմամբ։ Ըստ դրամայի դասական կառուցվածքի՝ առաջին արարը նվիրվում է դեպքերի հանգուցավորմանը, վերջին արարը՝ հանգուցալուծմանը։ Պիեսի ամբողջ գործողությունը կարող է պարփակվել նաև մեկ արարում, որը կոչվում է պիես մեկ արարով։

Պատմություն
-----------

Դրաման հինգ արարի բաժանելու ավանդույթը գալիս է Հին Հռոմի թատրոնից (Հին Հունաստանի թատրոնում գործողությունը շարունակվել է անընդմեջ)։ Եվրոպական թատրոնն ընդունել է այդ ավանդը, բացի իսպանականից, ուր դրաման բաժանվել է երեք արար-խորնադայի։ Արևելյան մի շարք երկրների դասական թատրոնի պիեսները բաժանվել են տասնյակ արարների։ Դրամայի առանձին արարները կարող են իրենց հերթին բաժանվել դրամատուրգիական ավելի փոքր միավորների՝ պատկեր, տեսարան (տեսիլ), դրվագ։

Անվանումը
---------

«Արար» և «գործողություն» բառերը թեպետ հոմանիշներ են, սակայն պիեսը մասերի բաժանելու դեպքում նախընտրելի է գործածել «արար» բառը, որն ավելի կարճ է և չի շփոթվում այլևայլ կիրառություններ ունեցող «գործողություն» բառի հետ։ Գաբրիել Սունդուկյանն ու Հակոբ Պարոնյանն օգտագործել են «արարված» բառը, իսկ Լևոն Շանթը՝ «արար»։

Տես նաև
-------

* Պիես
* Պատկեր
* Տեսարան
* Դրվագ

Ծանոթագրություններ
------------------

1. ↑  Լևոն Հախվերդյան, «Թատերագիտական բառարան», Երևան, «Հայաստան», 1986 թ. էջ 19։

Աղբյուրներ
----------

* Լևոն Հախվերդյան, «Թատերագիտական բառարան», Երևան, «Հայաստան», 1986 թ. 208 էջ։

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրոքհաուսի և Եփրոնի · Կրուգոսվետ · Մեծ կատալոնական · Մեծ նորվեգական · Մեծ սովետական (1 հրտ.) · Ռիմանի երաժշտական |
|  |
| Չափորոշչային վերահսկողություն | GND: 4141720-3 |

 |
Էուրսքուգ-Հյելան կոմունան Ակերսհուս ֆյուլքեի քարտեզին
**Էուրսքուգ-Հյելան** (նորվ.՝ Aurskog-Høland), կոմունա Նորվեգիայի Ակերսհուս ֆյուլքեյում։ Կոմունայի վարչական կենտրոնը Բյորքելանգեն քաղաքն է։ Պաշտոնական լեզուն բուկմոլն է։ Զբաղեցնում է 961 կմ² տարածք։

Էուրսքուգ-Հյելան կոմունան կազմավորվել է 1838 թվականի հունվարի 1-ին։ Անվան սկզբնամասը՝ Aurr, նշանակում է մանրախիճ, իսկ skógr թարգմանվում է որպես ծառ։ HOLAND-ը կոմունայի հին անվանումն է, ինչը նշանակում է խոտ։

Կոմունայի տարածքի մեծ մասը պատված է անտառներով։ Կան նաև բերրի վարելահողեր։ Այստեղով հոսում են Haldenvassdraget և Hølandselva գետերը։

Էուրսքուգ-Հյելանի զինանշանը
---------------------------

Էուրսքուգ-Հյելան կոմունայի զինանշանը հաստատվել է 1983 թվականի փետրվարի 4-ին և իրենից ներկայացնում է դեղին վահան, ներքևի մասը սուր, որի վրա պատկերված է սև գույնի խեցգետին։ Խեդգետինի պատկերը վերցված է կոմունայի հին զինանշաններից։ Այն խորհրդանշում է ծովը և համայնքի տնտեսությունը, որը հիմնականում կապված է ծովի հետ։

Բնակչություն
------------

Համաձայն 2007 թվականի մարդահամարի տվյալների՝ Էուրսքուգ-Հյելան կոմունայում բնակվում է 13587 մարդ։ Կոմունայի բնակչության քանակը վերջին 60 տարում աճ է գրանցել։

Տնտեսություն
------------

Էուրսքուգ-Հյելանում գտնվում են բազմաթիվ ալրաղացներ, որոնք ալյուր են պատրաստում ոչ միայն կոմունայի կարիքների, այլև ամբողջ երկրի համար։ Այստեղ գտնվում է նաև խոշոր տպարան, որտեղ տպագրվում են բազմաթիվ թերթեր, պարբերականներ, գրքեր։ Քանի որ Օսլոն գտնվում է մեկ ժավա ավտոմոբիլային ճանապարհի հեռավորության վրա, ապա տնտեսության զարգացման գործում մայրաքաղաքը մեծ դեր է խաղում։

Պատկերասրահ
-----------

* 
* 
* 
*

Ծանոթագրություններ
------------------

1. 1 2 3 4 5  *Juvkam D.* Historisk oversikt over endringer i kommune- og fylkesinndelingen — Statistics Norway, 1999. — P. 14. — ISBN 82-537-4684-9 — ISSN 0806-2056
2. 1 2 3  Befolkningsstatistikk. Befolkningsendringer i Ullensaker. 1951. (նորվեգերեն)
3. ↑  Norske Kommunevåpen (1990). "Nye kommunevåbener i Norden" (նորվեգերեն)

Աղբյուրներ
----------

* Store norske leksikon. (նորվեգերեն)

Արտաքին հղումներ
----------------

* Կոմունայի վիճակագրական տվյալները վերցված Նորվեգիայի վիճվարչությունից: Արխիվացված 2007-09-30 Wayback Machine (նորվեգերեն)
Հայկական խաչբառ

գլուխկոտրուկԽմբագրել Wikidata| Ենթակատեգորիա | • բառային գլուխկոտրուկ • խաչբառԽմբագրել Wikidata |
| Հեղինակ | Վաչագան ՍարգսյանԽմբագրել Wikidata |
| Սկսած | 1994Խմբագրել Wikidata |

Հայկական խաչբառի օրինակ՝ պատասխաններով
**Հայկական խաչբառ**, խաչբառի տեսակ, որն ստեղծվել է Հայաստանում։

Նկարագրություն
--------------

Ի տարբերություն խաչբառերի մնացած բոլոր տեսակների՝ այստեղ հարցադրման համար կարելի է օգտագործել տվյալ լեզվում հայտնի բոլոր բառերը, անկախ նրանից, թե դրանք գոյական են, բայ, ձայնարկություն, թե մի այլ խոսքի մաս, բառի ուղիղ ձև են, թե հոլովված կամ խոնարհված բառաձևեր։ Այսինքն՝ այս խաչբառում լեզվի բոլոր բառերն ու բառաձևերը իրավահավասար են։ Պատասխանների ծածկագրման համար այստեղ ընդունելի է ցանկացած հնարք՝ բացատրություն, հոմանիշ, հականիշ, նկարելուկ, բառքամոցի, հանելուկ, նկար, տրամաբանական խնդիր, մեջբերում, բառախաղ, օրինաչափություն, գաղտնագիր և այլն, և այլն։ Հայկական խաչբառում կարող են օգտագործվել նաև խաչբառի՝ վերը հիշատակված տեսակները։ Հայկական խաչբառում միակ սահմանափակումը վերաբերում է հատուկ անուններին։ Պետք է խուսափել դրանք «Բառքամոցի», «Բառագումար» ու մի քանի այլ բաժիններում կիրառելուց, որտեղ բառերը սովորաբար մասնատվում են կամ փոփոխվում, իսկ այդ հանգամանքը կարծես թե այնքան էլ չի պատշաճում հատուկ անուններին։ Այդ բաժինների փոխարեն հատուկ անունները կարելի է կիրառել «Բացատրական», «Օրինաչափություն», «Գրական», «Պատմական», «Աշխարհագրական» և նման բաժիններում։

Պատմություն
-----------

Հայկական խաչբառի հեղինակը «9-րդ հրաշալիք» շաբաթաթերթի հիմնադիր և գլխավոր խմբագիր Վաչագան Սարգսյանն է։ Առաջին անգամ այդ խաչբառը լույս է տեսել «9-րդ հրաշալիքի» 1-ին համարում՝ 1994 թվականի հոկտեմբերի 20-ին։ «Հայկական» անվանումով խաչբառն առաջին անգամ լույս է տեսել թերթի 20-րդ համարում (1997 թ. ապրիլ)։

Գրականություն
-------------

* Վաչագան Սարգսյան, Արտաշես Թադևոսյան. Հայկական խաչբառ։ Լեզվատրամաբանական խրախճանականներ։ Երևան, «9-րդ հրաշալիք» հրատ. 2002

Ծանոթագրություններ
------------------

1. ↑  «ՀԱՅԿԱԿԱՆ ԽԱՉԲԱՌ. ով և երբ է ստեղծել»
**Նորման Տոյերկաուֆ** (գերմ.՝ Norman Theuerkauf, ), գերմանացի ֆուտբոլ, «Հայդենհայմ» ակումբի կիսապաշտպան։

Ակումբային կարիերա
------------------

Նորմանը 5 տարեկանից սովորել է Հերինգենի «Գերմանիա» ակումբի ֆուտբոլային դպրոցում մինչև 2000 թվականը, երբ տեղափոխվել է «Կարլ Ցեյս» երիտասարդական թիմ:

2003 թվականին Տոյերկաուֆը միացավ «Վերդերին»։ Բրեմենցիների երկրորդ թիմում նա իր նորամուտը նշել է 2005 թվականի հոկտեմբերի 15-ին՝ փոխարինման դուրս գալով «Կեմնիցերի» դեմ խաղում: «Վերդերի» պահեստային թիմի կազմում Նորմանն անցկացրել է 52 խաղ, խփել 2 գնդակ: 2008 թվականի սկզբին Տոյերկաուֆը տեղափոխվեց Ֆրանկֆուրտի «Այնտրախտի» երկրորդ թիմ, որի կազմում հանդես էր գալիս մեկուկես տարի։

2009 թվականի ամռանը Նորմանը պայմանագիր է կնքել Բրաունշվեյգի «Այնտրախտի» հետ, որը հանդես էր գալիս երրորդ լիգայում։ Նոր ակումբի կազմում առաջին հանդիպումը կիսապաշտպանը անցկացրել է 2009 թվականի հուլիսի 25-ին: Տոյերկաուֆը դարձավ բրաունշվեյգցիների հիմնական կազմի խաղացող։ 2010/11 մրցաշրջանում նրանց հաջողվել է երրորդ լիգայում գրավել առաջին տեղը և դուրս գալ երկրորդ Բունդեսլիգա։ Երկրորդ Բունդեսլիգայում անցկացրած երկու մրցաշրջանների ընթացքում Նորմանն անցկացրել է 59 խաղ, խփել 3 գնդակ: 2012/13 մրցաշրջանի արդյունքներով «Այնտրախտը» նվաճել է Բունդեսլիգայում հանդես գալու իրավունք: Գերմանիայի ֆուտբոլի բարձրագույն դիվիզիոնում իր առաջին հանդիպումը Նորմանն անցկացրել է Բրեմենի «Վերդերի» դեմ առաջին տուրի խաղում: 2013/14 մրցաշրջանում բրաունշվեյգցիները լքել են Բունդեսլիգան, Նորմանը, 2014/15 մրցաշրջանը խաղալով երկրորդ Բունդեսլիգայում, 2015 թվականի ամռանը ազատ գործակալի կարգավիճակով պայմանագիր է կնքել «[[Հայդենհայմ ՖԱ|Հայդենհայմի» հետ:

Կարիերան հավաքականում
---------------------

2006 թվականի սկզբին Նորմանը հանդես է եկել Գերմանիայի պատանեկան հավաքականում Քաթարի մրցաշարում՝ մասնակցելով 5 խաղի (Շվեյցարիայի, Հարավային Կորեայի, Իրանի, Ճապոնիայի, Ավստրիայի հավաքականների դեմ)։ Հավաքականն այդ մրցաշարում գրավեց 3-րդ տեղը։ Նորմանը դեռ խաղադաշտ էր դուրս եկել 2006 թվականի ապրիլի 26-ին Լեհաստանի հավաքականի հետ ընկերական խաղում։

Անձնական կյանք
--------------

2013 թվականի հունիսին Նորմանն ամուսնացել է, նրա կնոջ անունը Մարտինա է՝ Սոֆիա։

Ծանոթագրություններ
------------------

1. ↑  «Кемницер» — «Вердер II» 1:0
2. ↑  «Айнтрахт» Б — «Оснабрюк» 1:0
3. ↑  «Айнтрахт» Б — «Вердер» 0:1
4. ↑  «Norman Theuerkauf verlässt die Löwen zum Saisonende» (գերմաներեն) — eintracht.com. Արխիվացված է օրիգինալից 2015-06-23-ին. `{{cite web}}`: Unknown parameter `|deadlink=` ignored (`|url-status=` suggested) (օգնություն)

Արտաքին հղումներ
----------------

* Ֆուտբոլիստի էջը *soccerway.com* կայքում(անգլ.)
* Պրոֆիլը *transfermarkt.com* կայքում(անգլ.)
* Профиль на сайте fussballdaten.de(գերմ.)
* Профиль на официальном сайте клуба «Хайденхайм»(գերմ.)
{\displaystyle \alpha } ամինակարագաթթու
{\displaystyle \beta } ամինակարագաթթու
{\displaystyle \gamma -} ամինակարագաթթու
**Ամինակարագաթթու**, օրգանական միացություն, ալիֆատիկ շարքի ամինաթթու։ Հայտնի է մի քանի իզոմերների ձևով։

կարբօքսիլ և ամինախմբերի դիրքի լինում են՝

* {\displaystyle \alpha } ամինակարագաթթու
* {\displaystyle \beta } ամինակարագաթթու
* {\displaystyle \gamma -} ամինակարագաթթու

Հատկություններ
--------------

Ամինակարագաթթունները ջրում լուծվող, եթերում չլուծվող բյուրեղներ են։

### {\displaystyle \alpha } ամինակարագաթթու

{\displaystyle \alpha -} ամինակարագաթթու կա արյան, մեզի մեջ, բուսական և կենդանական հյուսվածքներում։

### {\displaystyle \beta } ամինակարագաթթու

{\displaystyle \beta } ամինակարագաթթունները օրգանիզմներում չի հայտնաբերված։

### {\displaystyle \gamma -} ամինակարագաթթու

{\displaystyle \gamma -} ամինաթթու մեծ քանակությամբ կա բուսական և կենդանական հյուսվածքներում։ Կաթնասունների ուղեղում {\displaystyle \gamma -} ամինակարագաթթուները մոտ 50 մգ % է։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 1, էջ 319)։*  |
**Փակ շրջան** (ֆր.՝ Le Premier cercle, անգլ.՝ Inside Ring), կինոֆիլմ, դրամատիկ թրիլեր, ռեժիսոր Լոռան Տյուել (Laurent Tuel)։ Համաշխարհային պրեմիերան եղել է 2009 թվականի մարտի 11-ին (Ռուսաստանում - 2009 թվականի ապրիլի 30-ին)

1978 թվականին ռեժիսոր Ջուլիանո Մոնտալդոյի համանուն (բնօրինակ անվանումը Circuito Chiuso) առեղծվածային-հոգեբանական թրիլերը (Hottabuch TV) հեռարձակվել է ԽՍՀՄ հեռուստաալիքներով։

Բովանդակություն
---------------

Մալաքյանների ընտանիքը ծագումով Հայաստանից է։ Նրանք ցեղասպանությունից փախչելով Ֆրանսիայի հարավ՝ դարձել են գանգստերական բանդայի պարագլուխ ընտանիք, ղեկավարում են Ֆրանսիայի հարավի հանցագործ աշխարհը։ Կլանի գլուխ կանգնած է կնքահայրը՝ Միլո Մալաքյանը, որը դաժանորեն ղեկավարում է այդ աշխարհը։ Նա որոշում է իր որդուն՝ Անտոնին հանձնել բանդայի ղեկավարումը։ Սակայն տղան երազում է պոկվել այդ աշխարհից։ Նա սիրահարվում է հասարակ մի աղջկա՝ բուժքույր Էլոդիին և երազում է նրա հետ երջանիկ կյանքով ապրել։ Սակայն մաֆիայի ղեկավարներն արդեն արմունկներով արյան մեջ խրված են։ Նրանց հետապնդում է տեսուչ Սոնյեն։

Իր երազած երջանկության համար Անտոնը պետք է փախչի ոչ միայն հորից, քանի որ տեսուչ Սոնյեն երդվել է վերացնել Անտոնի հորը, նրա մաֆիոզ կլանը և գտնում է նրանց հետքը։ Գանգսերական վերջին գործողության արդյունքում սպանվում է Անտոնը։ Ֆիլմն ավարտվում է նրա որդու ծնունդով, որին այցելում է Միլո Մալաքյանը, ներկայանալով բուժքույր Էլոդիի հայր։

Դերերում
--------

* Ժան Ռենո - Միլո Մալաքյան
* Գասպար Ուլիել - Անտոն Մալայան
* Վահինա Ջիոկանտե - Էլոդի
* Սամի Բուաժիլա - տեսուչ Սոնյե
* Ժիզել Կազադսյու - տիկին Մալաքյան

Ծանոթագրություններ
------------------

1. 1 2
2. 1 2 3 4 5
3. ↑
4. 1 2 3 4 5
5. 1 2 3 4 5 6 7 8 9 10 11 12
6. ↑  ČSFD (չեխերեն) — 2001.

Արտաքին հղումներ
----------------

* Ultimate Heist (2009) Internet Movie Database կայքում
* Notes de Prod. : Le Premier cercle, Entretien avec Jean Reno, 2009
* (French) Le Premier cercle at AlloCiné
* (French) LE PREMIER CERCLE videos at Canalplus
* «Замкнутый круг» (ռուսերեն). Վերցված է 2021 թ․ սեպտեմբերի 14-ին. ֆիլմը youtube-ում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**Մաուրո Ֆիորե** (իտալ.՝ Mauro Fiore, նոյեմբերի 15, 1964(1964-11-15), Մարցի, Կոզենցա, Կալաբրիա, Իտալիա), իտալական ծագմամբ ամերիկացի կինոօպերատոր, որը Ջեյմս Քեմերոնի «Ավատար» ֆիլմում կատարած աշխատանքի համար արժանացել է «Օսկար» մրցանակի։ Նա դարձել է 3D ձևաչափով ֆիլմի համար «Օսկար»-ի արժանացած առաջին կինոօպերատորը։

Կենսագրություն
--------------

Մաուրո Ֆիորեն ծնվել է 1964 թվականի նոյեմբերի 15-ին Իտալիայի Կալաբրիա մարզի Մարցի համայնքում։ 1971 թվականին նրա ընտանիքը տեղափոխվել է ԱՄՆ։

1987 թվականին Չիկագոյում ավարտել է Կոլումբիայի քոլեջը։ Դրանից հետո մի շարք ուղևորություններ է կատարել դեպի Եվրոպա։ Նրա ընկեր և համակուրսեցի Յանուշ Քամինսիի նախաձեռնությամբ մեկնել են Հոլիվուդ։ Համատեղ ստեղծել են մի շարք ֆիլմեր։ 1990-ականների երկրորդ կեսին Մաուրոն համագործակցել է ռեժիսորներ Ռենի Հարլինի, Մայքլ Բեյի և Անտուան Ֆուկուայի հետ։

Առավել բարդ օպերատորական աշխատանք է տարվել Ջեյմս Քեմերոնի «Ավատար» ֆիլմի վրա։ Նկարահանումներն անցկացվել են 2007 թվականի հոկտեմբերից մինչև 2008 թվականի փետրվարը Նոր Զելանդիայում՝ Վելինգտոնի ստուդիայում։ Դիմախաղի ֆիքսման անալիզի վրա հիմնված նոր համակարգի հետ կապված եղել են հատուկ տեխնիկական խնդիրներ։ Դրա համար դերասանի գլխին ամրացվել է փոքրիկ տեսախցիկով հատուկ սաղավարտ։ Այն նկարահանել է դեմքի արտահայտությունը, մկանների և նույնիսկ աչքերի շարժումը արտակարգ ճշտությամբ։ Բացի դրանից առաջին անգամ օգտագործվել է վիրտուալ տեսախցիկ, որը թույլ է տալիս տեսնել իրական դերասանների համակարգչային կերպարները նկարահանման ընթացքում։ 3D-ի և օպերատորական աշխատանքի այլ ձեռքբերումների զուգորդման համար Մաուրո Ֆիորեն Կինոարվեստի և գիտության ակադեմիայի կողմից ճանաչվել է 2009 թվականի լավագույն օպերատոր։

Ֆիլմագրություն
--------------

| Տարի | Անվանում |
| --- | --- |
| 1986 | *Automaton* |
| 1993 | *Drag* |
| 1994 | *Dominion* |
| 1995 | «Մարտիկներ» / *Soldier Boyz* |
| 1995 | «Պայթյունի եզրին» / *Breaking Up* |
| 1995 | «Անսպասելի դժոխք» / *An Occasional Hell* |
| 1997 | *Սեր զրոյից /Love from Ground Zero* |
| 2000 | Վերացնել Քարթերին / *Get Carter* |
| 2001 | Մրցարշավորդ / *Driven* |
| 2005 | Կղզին / *The Island* |
| 2009 | Ավատար / *Avatar* |
| 2010 | Ա-ջոկատ / *The A-Team* |
| 2011 | Կենդանի պողպատ / *Real Steel* |
| 2019 | Իքս մարդիկ։ Խավարի փյունիկ / *X-Men: Dark Phoenix* |

Ծանոթագրություններ
------------------

1. ↑  «The 82nd Academy Awards | 2010». *Oscars.org | Academy of Motion Picture Arts and Sciences* (անգլերեն). Վերցված է 2017 թ․ մարտի 29-ին.
2. ↑  «Fiore, Mauro 1964- / Kameramann» (գերմաներեն). Katalog der Deutschen Nationalbibliothek. Վերցված է 2017 թ․ մարտի 29-ին.
3. ↑  Съемки фильма «Аватар». Подробности — Сайт телеканала Россия-24.

Արտաքին հղումներ
----------------

* В Интернет-энциклопедии кинооператоров Արխիվացված 2020-02-25 Wayback Machine(անգլ.)
**«Արսեն Լյուպեն»** (ֆր.՝ Arsène Lupin), ռեժիսոր Ժան Պոլ Սալոմեի գեղարվեստական ֆիլմը։ Մորիս Լեբլանի՝ ջենտլմեն-կողոպտիչ Արսեն Լյուպենի մասին վիպաշարի երկու վեպերի ազատ էկրանավորումն է։

Սյուժե
------

Ֆիլմի գործողությունները տեղի են ունենում Նորմանդիայում 1894 թվականին։ 20-ամյա գեղեցկադեմ երիտասարդը տարված է ավանտյուրաներով, արկածներով ու գողություններով։ Նրա անունն արդեն հայտնի է արդեն ամբողջ Ֆրանսիայում. նրան կոչում էին Արսեն Լյուպեն։

Ֆիլմը սկսում է հետևյալ տեսարանով․ Արսեն Լյուպենի հայրը՝ Թեոֆրոստ Լյուպենն իր փոքր որդուն սովորեցնոմ է ֆրանսերեն։ Հետո նրան փորձում է բռնել ոստիկանությունը, սակայն նա կարողակում է փախչել։ Գիշերը նա գալիս է որդու մոտ և պատմում իր մասնագիտության մասին, ինչից հետո տղան կատարում է իր առաջին գործողությունը։ Հաջորդ օրը նա ծովափին գտնում է իր հոր դիակը։ Սարսափահար տղան փախչում է քաղաքից։

Անցնում են շատ տարիներ։ Արսենը դարձել է պրոֆեսիոնալ գող և կերպարանափոխման վարպետ, սակայն միաժամանակ նա չափազանց քաղաքավարի է բոլորի հետ։ Մասնավորապես ֆիլմի սկզբում նա նավապետին ստիպում է ներողություն խնդրել իր աղախնից։ Դրանից հետո Լյուպենը խորամանկորեն նավի ուղևորներին վաճառում է իրենց իսկ զարդերը, բայց նրան բացահայտում են և նա փախչում է՝ ցատկելով ջուրը։ Հաջորդ օրը Լյուպենը զինվորականի հագուստով գնում է հիվանդանոց՝ մոր մոտ։ Նա իմանում է, որ մորն այցելում է իր հորը սպանողը՝ նվեր թողնելով մի փունջ լուպին։ Մայրը փորձում է իր վրա գրավել որդուն ձերբակալելու եկած ոստիկանների ուշադրությունը, սակայն որդու աչքի առաջ մահանում է նրանց ձեռքերի վրա։ Մոր թաղման ժամանակ Արսեն Լյուպենը հանդիպում է իր զարմուհուն՝ Կլարիս Դրյո Սուբիզին, ում սիրահարված էր դեռ մանկությունից։ Գիշերը Արսենն ականատես է դառնում, թե ինչպես է վանականների միաբանությունը փորձում մահապատժի ենթարկել Կալիոստրոյի կոմսուհի Ժոզեֆինա Բալզամոյին, որին համարում են կախարդուհի։ Նա առաջին հայացքից սիրահարվել է Ժոզեֆինային և փրկում է նրան։ Պարզվում է, որ աղջիկը գողացել է ոսկե խաչելություններ, որոնք ցույց են տալիս յոթ աբբայությունների գանձի տեղը։ Նրանք մեկնում են գանձը որոնելու։

Դերերում
--------

| Դերասան | Դեր |
| --- | --- |
| Ռոմեն Դյուրիս | Արսեն Լյուպեն  Արսեն Լյուպեն  |
| Քրիստին Սքոթ Թոմաս | Ժոզեֆինա Բալզամ, Կալիստոյի կոմսուհի  Ժոզեֆինա Բալզամ, Կալիստոյի կոմսուհի  |
| Պասկալ Գրիգորի | Թեոֆրաստ Լյուպեն/Բոմանյան, Արսենի հայրը  Թեոֆրաստ Լյուպեն/Բոմանյան, Արսենի հայրը  |
| Եվա Գրին | Կլարիս Դրյո֊Սուբիզ  Կլարիս Դրյո֊Սուբիզ  |
| Պոբին Նելուչի | լորդ Դրյո֊Սուբիզ  լորդ Դրյո֊Սուբիզ  |
| Պատրիկ Տումի | Լեոնարդ  Լեոնարդ  |
| Մաթյո Կարեր | Օռլեանի հերցոգ  Օռլեանի հերցոգ  |
| Ֆիլիպ Մանյան | Բոնետո  Բոնետո  |
| Ֆիլիպ Լեմեր | Կարդինալ Դ՝Ետիգյու  Կարդինալ Դ՝Ետիգյու  |
| Մարի Բյուել | Գենրետա Լյուպել,Արսենի մայր  Գենրետա Լյուպել,Արսենի մայր  |

Ծանոթագրություններ
------------------

1. 1 2
2. 1 2 3 4 5 6 7 8
3. ↑
4. 1 2 3 4 5 6 7 8 9 10 11 12 13 14 15 16 17 18 19 20 21 22 23
5. 1 2 3  ČSFD (չեխերեն) — 2001.

Արտաքին հղումներ
----------------

* «Արսեն Լյուպեն»(անգլ.) ֆիլմը Internet Movie Database կայքում
* Ֆիլմի պրամո կայք (ռուս.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database |

 |